শুরুতে নিউইয়র্ক সিটির ম্যানহাটান এবং ফ্লোরিডার মায়ামি-ডেড কাউন্টিকে টার্গেট করা হয়েছে। এ দুটি স্থানে বিলাসবহুল এবং বহুতল বাড়ির মূল্য সবচে' বেশি। সাম্প্রতিক সময়ে বেশকিছু বাড়ি বেচা-কেনা হয়েছে নগদ মূল্যে। ক্রেতার পরিচয় গোপন রাখা হচ্ছে। এমনকি অর্থের উৎসও প্রকাশ করা হয়নি। এ নিয়ে এতদিন কারো মাথা ব্যথা ছিল না। সাম্প্রতিক সময়ে রিয়েল এস্টেট সেক্টরে বিপুল পরিমাণের নগদ অর্থের বিনিয়োগ ঘটায় কর্তৃপক্ষ বিচলিত বোধ করছে এ অর্থের উৎস নিয়ে। নাম সর্ব¯^ কোম্পানী খুলে তার বিপরীতে এসব বাড়ির দলিল সম্পাদন করা হয়েছে। এসব তথ্য উদঘাটনের জন্যে দলিল সম্পাদনে সম্পৃক্ত সকলকে জিজ্ঞাসাবাদ করা হবে বলেও জানা গেছে। এর মধ্যে রয়েছেন রিয়েল এস্টেট এজেন্ট, আইনজীবী, ব্যাংকার এবং কর্পোরেশন প্রস্তুতে সহায়তাকারী।